ধামরাই প্রতিনিধি : ধামরাইয়ে এক মাদ্রাসার ছাত্রীকে ধর্ষণ করার ঘটনায় স্থানীয়ভাবে সালিশ বৈঠক বসে বুধবার রাতে। এসময় ধর্ষণকারীর স্বজনরা ধর্ষিতার স্বজনদের উপর হামলা চালিয়ে আতঙ্ক সৃষ্টি করে সালিশ বানচাল করে দেয়। এতে আহত হয় ছয়জন। শুক্রবার বিকেলে একই ঘটনায় ফের সালিশ বৈঠক বসে স্থানীয় জাহাঙ্গীর আলমের বাড়ীতে। কিন্তু সেখানে সাংবাদিকদের উপস্থিতি টের পেয়ে কোন সুরাহা ছাড়াই সালিশ মুলতবি রাখা হয়। তবে ধর্ষিতা ও তার পরিবার চরম আতঙ্কে আছে, কখন তাদের উপর হামলা চালায় ধর্ষণকারীর স্বজনরা। ঘটনাটি ঘটেছে উপজেলার সূয়াপুর ইউনিয়নের ঈশাননগর গ্রামে। ধর্ষণকারী আলামীন (১৮) একই গ্রামের খোরশেদ আলমের ছেলে।